[{"text_idx": "#000002", "text": "\u2022 En la komenco au\u0306dig\u0302as kulturkronikaj informoj: pri la premio Found in Translation 2023 por Anna Zaranko pro la anglalingva traduko de \u201eLa kamparanoj\u201d de W\u0142adys\u0142aw Reymont; pri la ekspozicio \u201eAlisorc\u0302ante la mondon\u201d, arta manifesto pri la romaa identeco kaj arto, post Venecio kaj Ferrara nun estas rigardebla en Varsovio.\n\u2022 Nia arkiva felietono pri koninda Pollando estas dedic\u0302ita al la loko Paczko\u0301w en la sudokcidenta Pollando.\n\u2022 Ni prezentas resumojn de la prelegoj el la simpozio dedic\u0302ita al signifo de la Biblioteko Hodler kaj al g\u0302iaj esploristoj okazinta lige kun la transdono de la Biblioteko Hodler sub la protekton de la pola Nacia Biblioteko.\n\u2022 En la E-komunuma segmento ni infomas pri intensa julia kursaro en la franca Kastelo Greziljono pri la 45-a Esperantogogia Konferenco dum la Torina UK.\n\u2022 Muzike akompanas nin J\u0302omart kaj Natas\u0302a per sia kanzono \u201eLa Nuboj\u201d, kiun ni prezentas fragmente.\n\u2022 La programinformon akompanas interreta foto pri la simpozio en la Nacia Biblioteko dedic\u0302ita al la signifo de la Biblioteko Hector Hodler.\n\u2022 En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003. La elsendo estas au\u0306debla en jutubo c\u0302e la adreso: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}, {"text_idx": "#000003", "text": "Koran dankon pro la lastatempaj programeroj rilate al la transdono de la Biblioteko Hodler al la pola Nacia Biblioteko kaj, en la elsendo de la 5-a de junio, pri la posttransdona simpozio. Estas bonege, ke Naciaj Bibliotekoj kaj en Pollando kaj en Au\u0306strio dau\u0306re \u2014 kaj espereble dum la venontaj jardekoj (kaj ec\u0302 poste) \u2014 prizorgos la kolektojn kaj arkivaj\u0302ojn de Biblioteko Hodler.\nCetere, ankau\u0306 la aliaj programeroj estis tre interesaj inkluzive de la arkiva felietono pri Paczko\u0301w.\nDankon pro la c\u0302iam plej au\u0306skultindaj elsendoj!"}]